ጠንቋዮች የሚለማመዷቸው በባዕድ አምልኮ ውስጥ የሚገኙ ልምምዶች የደም መስዋዕትን በመጠቀም ሰዎችን በቃል ኪዳን የማሰር ተግባርን ሊያካትት ይችላል፡፡ በሌሎች የባዕድ አምልኮ ቡድኖች ውስጥ ደግሞ ሞትን በራስ ላይ መጥራት፣ ለምሳሌ ያህል ራስን በመርገም፣ የሞት ምልክት የሆውን ሸምቀቆ አንገት ላይ በማሰር፣ ሞትን የሚያመለክቱ ነገሮችን በማድረግ ለምሳሌ ያህል በሬሳ ሳጥን ውስጥ በመግባት፣ ጦርን ልብ ላይ በማድረግ ቃል ኪዳን ሊፈጸም ይችላል፡፡ ባሕላዊ በሆነው የእስልምና የጂዝያ አከፋፈል ጊዜ የሚደረገው ሙስሊም ያልሆነውን ሰው አንገት የመቅላት ምልክት የደም መስዋዕት ምልክት ነው፡፡ ይህ ስርኣት ዲህሚው በራሱና በሕብረተሰቡ ላይ የሚያመጣውን አንገት መቀላት የሚያመለክት ነው፡፡ እርሱም በመንፈሳዊው ዓለም እንዲህ እንደማለት ነው፡ “የዚህን ውል አንዱንም አንቀጽ ብተላለፍ አንገታችን እንዲህ ይቀላ”፡፡
